
DR.31.3.2005  

 
 

39

Untuk makluman Dewan yang mulia ini juga, bukan sahaja Malaysia meletakkan 
kepimpinan tertinggi dalam Perhimpunan Belia Sedunia ini, kita juga mempunyai pemimpin 
belia yang hari ini menjadi Menteri Luar Negeri, iaitu Yang Berhormat Datuk Seri Syed 
Hamid bin Syed Jaafar Albar di mana beliau juga adalah merupakan pemimpin Pertubuhan 
Belia MAYC, gabungan kelab-kelab belia di negara kita. 

Begitu juga untuk kita namakan ramai lagi pemimpin belia negara kita yang telah 
diterima oleh masyarakat, diterima oleh kerajaan pada hari ini, tidak kurang juga di dalam 
Dewan yang mulia ini.   Yang Berhormat Dato’ Haji Noh bin Haji Omar, umpamanya, beliau 
adalah Timbalan Presiden Gerakan Belia 4B Malaysia dan beberapa orang lagi pemimpin 
belia yang juga telah diberi kepercayaan untuk mentadbir dan menguruskan negara kita ini. 

Tuan Yang di-Pertua, kenyataan Yang Amat Berhormat Timbalan Perdana Menteri 
tadi menyebut kekesalan beliau tentang kegagalan pertubuhan belia melahirkan pemimpin 
berkualiti pada hari ini adalah tepat dan benar sama sekali.  Kalau kita lihat Presiden 
Gerakan Belia 4B, Datuk Seri Mohd. Ali bin Mohd. Rustam, Presiden MAYC, Datuk Seri 
Syed Hamid bin Syed Jaafar Albar, Dato’ Haji Noh bin Haji Omar, adalah produk 
kepimpinan belia di masa dahulu, di mana ketika mereka memimpin belia, umur mereka ini 
telah berada di lingkungan 25 tahun ke bawah. 

Sebagai contoh, Yang Berhormat Dato’ Haji Noh bin Haji Omar melibatkan diri 
dengan kepimpinan belia pada ketika umur beliau seawal 18 tahun.  Begitu jugalah dengan 
Ketua Menteri Melaka, di mana telah menjawat jawatan Setiausaha Gerakan Belia 4B 
Negeri Melaka pada ketika umur beliau 21 tahun. 

Tuan Yang di-Pertua, hari ini kita perhatikan pertubuhan belia di negara kita tidak 
ada pemimpin belia yang berumur di bawah 30 tahun.  Kerisauan dan kerunsingan inilah 
yang telah dilahirkan oleh Yang Amat Berhormat Timbalan Perdana Menteri, di manakah 
kita ingin meletakkan negara kita di masa hadapan kerana beliau menyatakan belia bukan 
sahaja mengisi masa lapang, bukan sekadar melaksanakan aktiviti tetapi belia adalah satu 
perkataan yang begitu mulia ataupun secrete yang begitu mulia yang perlu dijaga kerana 
mereka ini adalah masa hadapan negara. 

Tuan Yang di-Pertua, saya pohon kepada Kementerian Belia dan Sukan supaya 
melihat perkara ini sedalam-dalamnya.  Kalau hari ini kita menyebut tentang penggubalan 
Akta Pembangunan Belia yang telah disebut lebih dari lima tahun yang lalu masih lagi tidak 
dapat dilaksanakan, maka ianya adalah merupakan kegagalan kita untuk merancang masa 
depan negara dengan penuh terperinci. 

Tuan Yang di-Pertua, saya menyarankan kepada Kementerian Belia dan Sukan 
supaya benar-benar melihat akta ini di samping ciri-ciri yang telah disebut oleh beberapa 
orang Ahli Parlimen, memerhatikannya dan terus melaksanakan akta ini supaya ia benar-
benar dapat dihargai dan dihayati oleh seluruh masyarakat di negara kita.   

Tuan Yang di-Pertua, seperkara lagi yang perlu disebut di dalam pelaksanaan 
dasar-dasar Kementerian Belia dan Sukan ini adalah... 

Timbalan Yang di-Pertua [Datuk Lim Si Cheng]:  Yang Berhormat, banyak lagi? 

Tuan Haji Idris bin Haji Haron:  Ada dalam 15 minit lagi. 

Timbalan Yang di-Pertua [Datuk Lim Si Cheng]:  Boleh sambung selepas 
makan tengah hari ini. 

Tuan Haji Idris bin Haji Haron:  Terima kasih, Tuan Yang di-Pertua.  Saya tepati 
janji saya, enam minit sebelum makan tengah hari.  Terima kasih. 

Timbalan Yang di-Pertua [Datuk Lim Si Cheng]:  Ahli-ahli Yang Berhormat, 
Dewan yang mulia ini ditangguhkan sekarang sehingga jam 2.30 petang. 

Mesyuarat ditempohkan pada pukul 1.00 petang. 

 Mesyuarat disambung semula pada pukul 2.30 petang. 



39. Untuk makluman Dewan yang mulia ini juga, bukan sahaja Malaysia meletakkan kepimpinan tertinggi dalam Perhimpunan Belia Sedunia ini, kita juga mempunyai pemimpin belia yang hari ini menjadi Menteri Luar Negeri, iaitu Yang Berhormat Datuk Seri Syed Hamid bin Syed Jaafar Albar di mana beliau juga adalah merupakan pemimpin Pertubuhan Belia MAYC, gabungan kelab-kelab belia di negara kita. Begitu juga untuk kita namakan ramai lagi pemimpin belia negara kita yang telah diterima oleh masyarakat, diterima oleh kerajaan pada hari ini, tidak kurang juga di dalam Dewan yang mulia ini. Yang Berhormat Dato' Haji Noh bin Haji Omar, umpamanya, beliau adalah Timbalan Presiden Gerakan Belia 4B Malaysia dan beberapa orang lagi pemimpin belia yang juga telah diberi kepercayaan untuk mentadbir dan menguruskan negara kita ini. Tuan Yang di-Pertua, kenyataan Yang Amat Berhormat Timbalan Perdana Menteri tadi menyebut kekesalan beliau tentang kegagalan pertubuhan belia melahirkan pemimpin berkualiti pada hari ini adalah tepat dan benar sama sekali. Kalau kita lihat Presiden Gerakan Belia 4B, Datuk Seri Mohd. Ali bin Mohd. Rustam, Presiden MAYC, Datuk Seri Syed Hamid bin Syed Jaafar Albar, Dato' Haji Noh bin Haji Omar, adalah produk kepimpinan belia di masa dahulu, di mana ketika mereka memimpin belia, umur mereka ini telah berada di lingkungan 25 tahun ke bawah. Sebagai contoh, Yang Berhormat Dato' Haji Noh bin Haji Omar melibatkan diri dengan kepimpinan belia pada ketika umur beliau seawal 18 tahun. Begitu jugalah dengan Ketua Menteri Melaka, di mana telah menjawat jawatan Setiausaha Gerakan Belia 4B Negeri Melaka pada ketika umur beliau 21 tahun. Tuan Yang di-Pertua, hari ini kita perhatikan pertubuhan belia di negara kita tidak ada pemimpin belia yang berumur di bawah 30 tahun. Kerisauan dan kerunsingan inilah yang telah dilahirkan oleh Yang Amat Berhormat Timbalan Perdana Menteri, di manakah kita ingin meletakkan negara kita di masa hadapan kerana beliau menyatakan belia bukan sahaja mengisi masa lapang, bukan sekadar melaksanakan aktiviti tetapi belia adalah satu perkataan yang begitu mulia ataupun secrete yang begitu mulia yang perlu dijaga kerana mereka ini adalah masa hadapan negara. Tuan Yang di-Pertua, saya pohon kepada Kementerian Belia dan Sukan supaya melihat perkara ini sedalam-dalamnya. Kalau hari ini kita menyebut tentang penggubalan Akta Pembangunan Belia yang telah disebut lebih dari lima tahun yang lalu masih lagi tidak dapat dilaksanakan, maka ianya adalah merupakan kegagalan kita untuk merancang masa depan negara dengan penuh terperinci. Tuan Yang di-Pertua, saya menyarankan kepada Kementerian Belia dan Sukan supaya benar-benar melihat akta ini di samping ciri-ciri yang telah disebut oleh beberapa orang Ahli Parlimen, memerhatikannya dan terus melaksanakan akta ini supaya ia benar- benar dapat dihargai dan dihayati oleh seluruh masyarakat di negara kita. Tuan Yang di-Pertua, seperkara lagi yang perlu disebut di dalam pelaksanaan dasar-dasar Kementerian Belia dan Sukan ini adalah... Timbalan Yang di-Pertua [Datuk Lim Si Cheng]: Yang Berhormat, banyak lagi?. Tuan Haji Idris bin Haji Haron: Ada dalam 15 minit lagi. Timbalan Yang di-Pertua [Datuk Lim Si Cheng]: Boleh sambung selepas makan tengah hari ini. Tuan Haji Idris bin Haji Haron: Terima kasih, Tuan Yang di-Pertua. Saya tepati janji saya, enam minit sebelum makan tengah hari. Terima kasih. Timbalan Yang di-Pertua [Datuk Lim Si Cheng]: Ahli-ahli Yang Berhormat, Dewan yang mulia ini ditangguhkan sekarang sehingga jam 2.30 petang. Mesyuarat ditempohkan pada pukul 1.00 petang. Mesyuarat disambung semula pada pukul 2.30 petang.